recursal/SuperWikiNEXT-32B huggingface dataset:
**கல்பாத்தி வெங்கட்ராமன் விஸ்வநாதன்** (*K. V. Viswanathan*), (பிறப்பு:26 மே 1966) கேரளா மாநிலத்தின் பாலக்காடு மாவட்டம், கல்பாத்தி எனும் ஊரில் அரசு வழக்கறிஞர் கே. வெங்கட்ராமனுக்குப் பிறந்தவர். இவர் புது தில்லியில் இந்திய உச்ச நீதிமன்றத்தில் மூத்த வழக்கறிஞராக பணி செய்து வந்தார். 18 மே 2023 அன்று இந்திய உச்ச நீதிமன்ற நீதிபதியாக கொலிஜியத்தால் தேர்வு செய்யப்பட்டுள்ள மூன்றாவது தமிழர் கே. வி. விஸ்வநாதன் ஆவார். நீதியரசர் கே. வி. விஸ்வநாதன் 19 மே 2023 அன்று இந்திய உச்ச நீதிமன்ற நீதிபதியாக பதவியேற்றுக் கொண்டார்.

25 மே 2031 வரை பதவியில் இருக்கும் இவர் 2030ஆம் ஆண்டில், 58வது இந்திய உச்ச நீதிமன்ற தலைமை நீதிபதியாக 9 மாதங்களுக்கு பதவியில் இருப்பதற்கு வாய்ப்பு உள்ளது.

வரலாறு
------

பொள்ளாச்சி அரசு வழக்கறிஞர் கே. வெங்கட்ராமனுக்கு 26 மே 1966 அன்று கே. வி. விஸ்வநாதன் பிறந்தவர். கே. வி. விஸ்வநாதன் பொள்ளாச்சியில் பள்ளிக் கல்வியும், கோயம்புத்தூர் அரசு சட்டக் கல்லூரியில் சட்டக் கல்வியும் பயின்றவர். உச்ச நீதிமன்ற வழக்கறிஞர் சி. எஸ். வைத்தியநாதனிடம் இளையவராக வழக்கிறிஞர் பணி செய்தவர். இவர் தில்லியில் உள்ள இந்திய உச்ச நீதிமன்ற நீதிமன்றத்தில் வழக்கறிஞராக பல ஆண்டுகள் பணியாற்றினார். 1991-96இல் இவர் உச்ச நீதிமன்றத்தில் தமிழக அரசின் வழக்கறிஞராக குற்ற வழக்குகளை கையாண்டவர். 20 மே 2023 அன்று இந்திய உச்ச நீதிமன்ற நீதிபதியாக பதவியேற்றவர்.

இதனையும் காண்க
--------------

* கல்பாத்தி, பாலக்காடு
* இந்திய உச்சநீதிமன்றத்தின் தற்போதைய நீதிபதிகள்
* பிரசாந்த் குமார் மிசுரா

மேற்கோள்கள்
-----------

1. ↑  Supreme Court to get two new judges, swearing-in ceremony on May 19
2. ↑  உச்ச நீதிமன்றத்தில் 2 புதிய நீதிபதிகள் பதவியேற்பு - தமிழரான கே.வி.விஸ்வநாதனுக்கு தலைமை நீதிபதி வாய்ப்பு?
3. ↑  பொள்ளாச்சி முதல் புதுடில்லி வரை உச்ச நீதிமன்ற நீதிபதியாக கே.வி. விஸ்வநாதன் உயர்ந்த கதை
4. ↑  Advocate K V Viswanathan's name recommended by Collegium to become 58th CJI
**சேத்துப்பட்டு பசுமை பூங்கா** (ஆங்கில மொழி: *Chetpet Eco Park*) என்பது இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.

சென்னை மாவட்டத்தின் சேத்துப்பட்டு புறநகர்ப் பகுதியில், கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள சேத்துப்பட்டு பசுமை பூங்காவின் புவியியல் ஆள்கூறுகள் 13°04′37″N 80°14′28″E﻿ / ﻿13.0769°N 80.2411°E﻿ / 13.0769; 80.2411 ஆகும்.

இப்பூங்காவில், வண்ண மீன்கள் விதவிதமாக காட்சிப்படுத்தப்பட்ட மீன்காட்சியகம், சிறுவர்கள் விளையாட்டுத் திடல், திறந்த வெளி அரங்கங்கள், நீர் சாகச விளையாட்டுகள், தூண்டில் மீன்பிடிப்பு வசதிகள், படகுகள் பல கொண்ட படகு சவாரி மேற்கொள்ள படகுத் துறை, நடைப்பயிற்சி பாதைகள், உணவகங்கள், அழகிய மற்றும் அரிய வகை மரங்கள், கழிப்பறை போன்ற வசதிகள் காணப்படுகின்றன.

மேற்கோள்கள்
-----------

1. ↑  "களையிழந்த சேத்துப்பட்டு பசுமை பூங்கா..என்ன காரணம்?". *ETV Bharat News*. 2023-07-10 அன்று பார்க்கப்பட்டது.
2. ↑  தினத்தந்தி (2018-01-29). "சேத்துப்பட்டு பசுமை பூங்காவில் வனம், ஆழ்கடல் திகில் காட்சி அரங்கம்". *www.dailythanthi.com*. 2023-07-10 அன்று பார்க்கப்பட்டது.
3. ↑  "சேத்துப்பட்டு ஏரியில் ரூ.42 கோடியில் பசுமை பூங்கா: ஜெயலலிதா திறந்து வைத்தார்". *Hindu Tamil Thisai*. 2016-02-27. 2023-07-10 அன்று பார்க்கப்பட்டது.

வெளி இணைப்புகள்
---------------

* GeoHack - சேத்துப்பட்டு பசுமை பூங்கா
The Jangam , Shaiva order religious monks of India
**ஜங்கம்** (Jangam) ஜங்மர் , என்போர் நடமாடித்திரிந்த சைவ மதகுருமார் ஆவார். இவர்கள் சிவனின் சீடர்கள் ஆவர். *லிங்காயத்தர்* அல்லது லிங்கம்ககட்டி என்றும் இவர்களை முற்காலத்தில் அழைத்து வந்தனர்சோதிர்லிங்க தலங்களில் இவர்கள் மதகுருவாக செயற்படுகின்றனர். கருநாடகம், மகாராட்டிரம், மத்தியப் பிரதேசம், குசராத்து, தெலுங்கானா மற்றும் ஆந்திரப் பிரதேசம் ஆகிய மாநிலங்களில் இவர்கள் காணப்படுவதுடன், தமிழ் நாட்டின் விருதுநகர், சிவகாசி, திண்டுக்கல், தர்மபுரி, மதுரை, தேனி, கிருட்டிணகிரி, நாமக்கல், ஈரோடு, திருப்பூர், விழுப்புரம், கோயம்புத்தூர், திருச்சிராப்பள்ளி சேலம், ஆகிய இடங்களிலும் காணப்படுகின்றனர்.

மேற்கோள்கள்
-----------

1. ↑  Russell, R. V.; Lal, Hira (1995). *The tribes and castes of the central provinces of India, Volume 1*. Asian Educational Services. பக். 222. பன்னாட்டுத் தரப்புத்தக எண்:81-206-0833-X.
2. ↑  Reddy, S. S. (2004). "Jangam". in Singh, Kumar Suresh; Bhanu, B. V.; Anthropological Survey of India. *People of India: Maharashtra*. Popular Prakashan. பக். 830–838. பன்னாட்டுத் தரப்புத்தக எண்:81-7991-101-2. .
**பிடெலிசு லயனல் இம்மானுவேல் பெர்னாண்டோ** (*Fidelis Lionel Emmanuel Fernando*, பிறப்பு: மே 20, 1948) இலங்கைக் கத்தோலிக்க குரு ஆவார். இவர் மன்னார் கத்தோலிக்க மறைமாவட்டத்தின் ஆயராக 2017 டிசம்பர் 30 இல் பொறுப்பேற்றுக் கொண்டார்.

வாழ்க்கைச் சுருக்கம்
--------------------

பிடெலிசு பெர்னாண்டோ யாழ்ப்பாணத்தில் 1948 மே 20 இல் பிறந்தார். இவரது பெற்றோர் தமிழ்நாடு வேம்பார் எனும் ஊரைச் சேர்ந்தவர்கள். இவருடன் உடன்பிறந்தவர்களில் இருவர் குருவானவர்களும், இருவர் கன்னித்துறவிகளும் ஆவர். கொழும்பில் புனித பெனடிக்சு கல்லூரியில் கல்வி கற்ற இவர் கொழும்பு புனித அலோசியசு மடப்பள்ளியில் சேர்ந்தார். பின்னர் கண்டி அம்பிட்டி தேசிய மடப்பள்ளியில் சேர்ந்து மெய்யியல் கற்றார். பின்னர் இவர் உயர் கல்விக்காக ரோம் சென்று அங்குள்ள அர்பேனியானா பல்கலைக்கழகத்தில் அறமுறை இறையியலில் முதுகலைப் பட்டம் பெற்றார். 1973 சனவரி 6 இல் திருத்தந்தை ஆறாம் பவுல் இவரைத் திருநிலைப்படுத்தினார். சில ஆண்டுகள் குருவானவராகப் பணியாற்றிய பின்னர் வாசிங்டன் கத்தோலிக்கப் பல்கலைக்கழகத்தில் இறையியலில் கலாநிதிப் பட்டம் பெற்றார். இலங்கை தேசிய மடப்பள்ளியில் இறையியல் பேராசிரியராகவும் பணியாற்றினார். 2011 நவம்பர் 28 இல் கொழும்பு மறைமாவட்டத்தின் தெற்கிற்கான துணை ஆயராக நியமிக்கப்பட்டார்.

மன்னார் ஆயர்
------------

மன்னார் மறைமாவட்டத்தின் ஆயராகப் பணியாற்றிய இராயப்பு யோசப் உடல்நலக் குறைவினால் விருப்ப ஓய்வுபெற்றதையடுத்து, 2016 சனவரி 14 இல் ஓய்வுபெற்ற ஆயர் கிங்ஸ்லி சுவாம்பிள்ளை மன்னாரின் பரிபாலகராக திருத்தந்தையால் நியமிக்கப்பட்டார். 2017 நவம்பர் 21 இல் திருத்தந்தை பிரான்சிசு கொழும்பு மறைமாவட்டத்தின் துணை ஆயராக இருந்த பிடெலிசு பெர்னாண்டோவை மன்னார் மறைமாவட்டத்தின் ஆயராக நியமித்தார். 2017 டிசம்பர் 30 அன்று பிடெலிசு பெர்னாண்டோ இப்பொறுப்பை அதிகாரபூர்வமாகக் கையேற்றார்.

மேற்கோள்கள்
-----------

1. ↑  Bishop Fidelis Lionel Emmanuel Fernando - Catholic Hierarchy
2. 1 2  "Rev. Dr. Emmanuel Fernando appointed Mannar Bishop". *டெய்லி நியூசு*. 24-11-2017.. பார்த்த நாள்: 31-12-2017.
3. ↑  "Sri Lanka: Bp. Fidelis L. E. Fernando new Bishop of Mannar". *Radio Vaticana*. 22-11-2017.. பார்த்த நாள்: 31-12-2017.
4. ↑  "மன்னார் மறைமாவட்டத்தின் புதிய ஆயராக பிடெலிஸ் லயனல் இமானுவெல் பெர்னான்டோ ஆண்டகை நியமனம்:". 23-11-2017.. பார்த்த நாள்: 31-12-2017.
5. ↑  "மன்னார் மறைமாவட்டத்திற்கு மூன்றாவது ஆயராக நியமிக்கப்பட்டுள்ள பேரருட் கலாநிதி பிடெலிசு லயனல் இம்மானுவேல் பெனாண்டோ". 30-12-2017.. பார்த்த நாள்: 31-12-2017.
6. ↑  "பல ஆயிரக்கணக்கான மக்கள் சூழ புதிய ஆயர் வரவேற்பு". *பதிவு.கொம்*. 31-12-2017.. பார்த்த நாள்: 31-12-2017.
வண்ணப்பூச்சி ஹொங்கொங்கில் உள்ள ஒரு வகை
**வண்ணப்பூச்சிகள்** அல்லது பட்டாம்பூச்சிகள் (Butterflies in Hong Kong) என அழைக்கப்படும் வண்ண வண்ணப் பூச்சி வகையில், இதுவரை 235 வகையானவை ஹொங்கொங்கில் இருப்பதாக கணக்கிடப்பட்டுள்ளன. அவற்றில் 29 வகையான வண்ணப் பூச்சி வகைகள் ஹொங்கொங் நகர பூங்காக்களில் காணக்கூடியதாக இருக்கின்றன என ஹொங்கொங் ஓய்வாற்றல் மற்றும் பண்பாட்டுச் சேவைகள் திணைக்களம் அறிவிக்கிறது.

இந்த வண்ண வண்ண பூச்சிகள் 16,000 வகைகள் உலகில் உள்ளதாக அறியப்படுகிறது. அவற்றில் 1,300 வகையான வண்ணப்பூச்சிகள் சீனாவில் இருப்பதாகவும், 235 வகையான வண்ணப்பூச்சிகள் ஹொங்கொங்கில் இருப்பதாகவும் இதுவரை கணக்கிடப்பட்டுள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2010-08-26 அன்று மூலம் பரணிடப்பட்டது. 2011-01-20 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2010-08-31 அன்று மூலம் பரணிடப்பட்டது. 2011-01-20 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2010-08-25 அன்று மூலம் பரணிடப்பட்டது. 2011-01-20 அன்று பார்க்கப்பட்டது.

இவற்றையும் பார்க்கவும்
----------------------

* பட்டாம்பூச்சி

வெளியிணைப்புகள்
---------------

* Butterflies in Hong Kong's Urban Parks பரணிடப்பட்டது 2010-08-31 at the வந்தவழி இயந்திரம்
**சேந்தநாடு திரௌபதியம்மன் கோயில்** தமிழ்நாட்டில் கள்ளக்குறிச்சி மாவட்டம், சேந்தநாடு என்னும் ஊரில் அமைந்துள்ள அம்மன் கோயிலாகும். இங்கு மூலவராக திரௌபதி அம்மனும் மற்றும் விநாயகர் முருகர் சன்னதி உள்ளது. காவல் தெய்வமாக முத்தூலுராவுத்தர் உள்ளார். இத்திருத்தலத்தில் ஆண்டுகள்தோறும் ஆனி மாதத்தில் உற்சவ சேவை நடைபெறும். சிறப்பு உற்சவமாக தேரோட்டமும் தீமிதி திருவிழாவும் நடைபெறும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திரௌபதியம்மன் சன்னதியும், விநாயகர், முருகர், முத்தாலுராவுத்தர் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது. சித்திரை மாதம் தேரோட்டம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கே. வி. விஜயதாஸ்** (*K. V. Vijayadas*) (25 மே 1959 - 18 சனவரி 2021) என்பவர் இந்திய அரசியல்வாதி. இவரது தந்தையின் பெயர் கே. வேலாயுதன் ஆகும். 1975 ஆம் ஆண்டில் இந்திய மாணவர் சங்கத்தில் (கேரளா) இணைந்ததன் மூலம் தனது அரசியல் வாழ்வைத் தொடங்கினார். இவர் 2011 மற்றும் 2016 ஆகிய ஆண்டுகளில் கேரள சட்டமன்றத் தேர்தல்களில் போட்டியிட்டு கோங்காடு சட்டமன்றத் தொகுதியிலிருந்து தேர்ந்தெடுக்கப்பட்டார். 2016 கேரள சட்டமன்றத் தேர்தலில் விஜயதாஸ் 60790 வாக்குகள் பெற்று பந்தளம் சுதாகரனை 13271 வாக்குகள் வித்தியாசத்தில் தோற்கடித்தார்.  மிச்சபூமி வேலைநிறுத்தத்தில் பங்கேற்றதற்காக அவர் 13 நாட்கள் சிறையில் இருக்க வேண்டியிருந்தது. CPIM பாலக்காடு மாவட்டக் குழு உறுப்பினராகவும், பாலக்காடு மாவட்ட ஊராட்சியின் முதல் தலைவராகவும் பணியாற்றினார். இந்தியாவிலேயே முதன்முறையாக ஒரு மாவட்ட பஞ்சாயத்து மூலம் மின்சாரம் தயாரிக்க கல்லடிகோட்மீன்வல்லம் திட்டம் கொண்டு வரப்பட்டது. சிக்கலான புவியியல் அமைப்பைக் கொண்ட கோங்காடின் வளர்ச்சிக்காக பல திட்டங்கள் செயல்படுத்தப்பட்டுள்ளன. உடல்நலக் கோளாறுகள் காரணமாக அவர் 18 ஜனவரி 2021 அன்று திருச்சூர் மருத்துவக் கல்லூரியில் காலமானார்.

மேற்கோள்கள்
-----------

1. ↑  http: //malayalam.oneindia.com/ election/kerala/kerala-assembly-election-2016-kongad-constituency-result-update-150116.html
2. ↑  "Kongad MLA Vijayadas dies". *The Hindu* (ஆங்கிலம்). 2021-01-18. 2022-09-10 அன்று பார்க்கப்பட்டது.
**சேந்தனார்** பன்னிரு திருமுறைகளில் ஒன்பதாம் திருமுறையில் அடங்கும் திருப்பல்லாண்டு பாடிய அருளாளர் ஆவார். இவர் திருவெண்காட்டிற்கு அருகில் நாங்கூர் என்னும் ஊரில் தோன்றியவர். பட்டினத்து அடிகளின் தலைமைக் கணக்காளராக இருந்த சமயம் அவரின் கட்டளைப்படி அவரது கருவூலத்தைத் திறந்து எல்லோரும் அதில் உள்ள பொருள்களை எடுத்துச்செல்லுமாறு செய்தார். இதை அறிந்த பட்டினத்தாரின் சுற்றத்தவர்கள் சோழ மன்னனிடம் முறையிடவே மன்னன் சேந்தனாரைச் சிறையில் அடைந்தான். சேந்தனார் பட்டினத்தாரின் அருளால் சிறையிலிருந்து விடுதலை பெற்றார்.

தில்லையில் சேந்தனார்
--------------------

சேந்தனார் தனது மனைவி மக்களுடன் தில்லைக்குச் சென்று விறகு வெட்டி விற்று வாழ்வு நடத்தினார். நாள்தோறும் விறகுவிற்றுப் பெற்ற பொருளிலிருந்து ஒரு சிவனடியார்க்கு உணவு அளித்து சிவத்தொண்டாற்றி வந்தார். ஒருநாள் நடராசப்பெருமானே சிவனடியாராக அவர் வீட்டிற்கு வந்து சேந்தனார் அளித்த களியை உணவாக ஏற்று அதன் ஒரு பகுதியைத் தமது திருமேனியில் காட்டிச் சேந்தனாரின் சிறந்த சிவபக்தியை உலகம் உணரும்படி செய்தருளினார்.

திருப்பல்லாண்டு பாடுதல்
-----------------------

ஒருசமயம் சேந்தனார் சிதம்பரத்தில் இருக்கும்பொழுது மார்கழித் திருவாதிரைத் திருவிழாவின் போது நடராசப்பெருமான் எழுந்தருளி வரும் திருத்தேர் ஓடாது தடைப்பட்டு நின்றிருந்தது. அப்போது "சேந்தா தேர் நடக்கப் பல்லாண்டு பாடுக" என்று ஓர் அசரீரி கேட்டது. அது கேட்ட சேந்தனார் இறையவன் திருவருளால் "மன்னுக தில்லை வளர்க நம் பத்தர்கள்" எனத் தொடங்கும் திருப்பல்லாண்டு பாடி, வடம்பிடிக்காமல் தேர் தானே ஓடி இருப்பிடம் வந்து சேரச் செய்தார். இவ்வற்புதத்தைக் கண்ட அனைவரும் சேந்தனாரின் பத்தியைப் போற்றினார்கள்.

வாழ்ந்த காலம்
-------------

கண்டராதித்த சோழ மன்னரின் (கி.பி. 947-957) ஆட்சிக் காலத்தில் தோன்றிய கல்வெட்டில், `கலி விசயன் தருணேந்து சேகரன்` என்ற தொடர்கள் காணப்படுகின்றன. `தருணேந்து சேகரன்` என்ற தொடர் சேந்தனார் பாடிய இரண்டாம் பதிகத்து மூன்றாம் பாடலில் உள்ளது. ஆகவே சேந்தனார் கண்டராதித்த சோழரின் காலத்துக்கு முற்பட்டவராதல் வேண்டும். பட்டினத்து அடிகளின் கணக்கர் என்பதால் இவரது காலம் ஒன்பதாம் நூற்றாண்டின் இறுதியும், பத்தாம் நூற்றாண்டின் தொடக்கமும் ஆகும் எனலாம்.

மேற்கோள்கள்
-----------

1. 1 2  உரையாசிரியர் வித்வான் எம்.நாராயண வேலுப்பிள்ளை, பன்னிரு திருமுறைகள், தொகுதி 13, வர்த்தமானன் பதிப்பகம், சென்னை

மேலும் பார்க்க
--------------

* திருப்பல்லாண்டு (சைவம்)
* திருவிசைப்பா

வெளி இணைப்புகள்
---------------

* நாயன்மார்கள் வரலாறு சேந்தனார்
பாலூர் கோட்டா அருவி
**பாலூர் கோட்டா அருவி** (*Paloor Kotta Falls*) இந்தியாவின் கேரள மாநிலத்தில் உள்ள மலப்புரம் மாவட்டம் கடுங்காபுரம் கிராமத்தில் உள்ள ஓர் அருவியாகும். அங்காடிபுரத்திலிருந்து 7 கிலோமீட்டர் தொலைவிலும், பெரிந்தல்மன்னா நகரத்திலிருந்து 10 கிலோமீட்டர் தொலைவிலும் இந்த அருவி அமைந்துள்ளது. குளம் போன்ற நீர் ஆதாரத்திலிருந்து உருவாகி ஒரு சிறிய கால்வாய் வழியாக சுமார் 500 அடி உயரத்தில் இருந்து பாறைகள் வழியாக தண்ணீர் பாய்கிறது.

சூன் மற்றும் சூலை மாதங்களில் கனமழை பெய்யும் போது அருவியின் முழு தோற்றம் தெரியும். திப்பு சுல்தானின் பிரச்சாரம் மலபார் முழுவதும் பரவியபோது இந்த பகுதி ஒரு மேடையாக பயன்படுத்தப்பட்டது என்று கூறப்படுகிறது. இந்த அருவியின் உச்சியில் இருந்து பார்த்தால் கிலோமீட்டர் தொலைவில் எதிரிகள் தாக்க வருவதை காணவும் முடிந்தது. எதிரிகளால் எளிதில் ஏற முடியாததால், திப்பு இந்த இடத்தை மறைவிடமாகத் தேர்ந்தெடுத்தார்.

வழி
---

அங்காடிபுரம்- கொட்டகால் வழித்தடத்தில் கடுங்காபுரம் பள்ளிப் படிக்கட்டுகளில் இருந்து இரண்டு கிலோமீட்டர் பயணித்தால் இங்கு அடையலாம்.

மேற்கோள்கள்
-----------

1. ↑  R. Rajesh (2019-08-18). "Paloor Kotta Falls". *Mathrubhumi*. 2020-08-07 அன்று மூலம் பரணிடப்பட்டது. 2020-08-12 அன்று பார்க்கப்பட்டது.
2. ↑  രാജേഷ്.ആർ, എഴുത്ത്, ചിത്രങ്ങൾ:. "ടിപ്പു ഒളിവിൽ കഴിഞ്ഞ ഇടം... പച്ചപ്പുകൊണ്ട് പ്രകൃതി തീർത്ത പാലൂർ കോട്ട". *Mathrubhumi* (ஆங்கிலம்). 2019-08-17 அன்று மூலம் பரணிடப்பட்டது. 2019-08-18 அன்று பார்க்கப்பட்டது.CS1 maint: extra punctuation (link)

புற இணைப்புகள்
--------------

விக்கிமீடியா பொதுவகத்தில்,  
 ***பாலூர் கோட்டா அருவி***   
என்பதின் ஊடகங்கள் உள்ளன.
**ஊர்சுலா பர்ன்ஸ்** (*Ursula M. Burns*, பிறப்பு: 20 செப்டம்பர் 1958) என்பவர் ஜெராக்ஸ் நிறுவனத்தின் தலைவராகவும், முதன்மை செயல் அதிகாரியாகவும் உள்ளார். பார்ச்சூன் 500 என்னும் நிறுவனத்திற்கான தலைமையை ஏற்றுள்ள அமெரிக்க-ஆப்பிரிக்க முதல் பெண் இவர்தான். இந்நிறுவனத்தின் பொறுப்பிற்கு வந்துள்ள முதல் பெண்மணியும் இவர்தான். 2009ம் ஆண்டிற்கான அறிக்கையில் ஃபோர்ப்ஸ் பத்திரிக்கை இவரை உலகின் 14வது சக்திவாய்ந்த பெண் என்று கூறியுள்ளது.

ஆரம்பகால வாழ்க்கை
-----------------

**உருஸிலா பர்ன்ஸ்** நியூயார்க் நகரத்தில் பொது வீட்டில் தனது தாயுடன் வளர்ந்தவர். இவரின் தாயும் தந்தையும் பனாமா நாட்டைச்சேர்ந்தவர்கள். பெண்கள் பயிலும் கதீட்ரல் உயர்நிலை பள்ளியில் தனது பள்ளிப்படிப்பைத் துவங்கினார். பின்னர் பொறியியல் பட்டமும், பின்னர் கொலம்பியா பல்கலைக்கழகத்தில் முதுகலைப்பட்டமும் பெற்றார்.

பணி
---

1980ம் ஆண்டு ஜெராக்ஸ் நிருவனத்தில் வேலையில் சேர்ந்தார். பின்னர் அதே நிறுவனத்தில் பல்வேறு பொறுப்புகளில் வேலையில் இருந்துள்ளார். 2010ம் ஆண்டு அந்த நிறுவனத்திலேயே தலைமைச்செயல் பெண் அதிகாரியானார்.

சமூக நடவடிக்கைகள்
-----------------

**உருஸிலா பர்ன்ஸ்** எக்சான் மோபில், அமெரிக்கன் எக்ஸ்பிரஸ், போஸ்டன் சயின்டிபிக், பர்ஸ்ட், மாசாச்சூசெட்சு தொழில்நுட்பக் கழகம், மற்றும் ரோஸ்டர் பல்கலைக்கழகம் போன்றவற்றில் இயக்குனர் குழுவில் இடம்பெற்றுள்ளார். 2013- 2014ம் ஆண்டுக்கான அமெரிக்க வர்த்தக சபையின் துணைத்தலைவியாக உள்ளார்.

தனிப்பட்ட வாழ்க்கை
------------------

இவர் தன்னுடன் பணியாற்றும் லாயிட் பீன் என்பவரை மணமுடித்துள்ளார். இவருக்கு மெலிசா என்ற ஒரு மகளும் (பிறப்பு 1992), ஸ்டீவன் மால்கம் என்ற ஒரு மகனும் (பிறப்பு 1989) உள்ளார்கள்.

மேற்கோள்
--------

1. ↑  Shambora, Jessica (May 22, 2009). "Xerox's next CEO: Ursula Burns". Archived from the original on மே 3, 2019. .
2. ↑  "The 100 Most Powerful Women". Forbes.com. August 19, 2009. .
3. ↑  Byrnes, Nanette; Crockett, Roger O. (June 8, 2009). "An Historic Succession At Xerox". *Business Week*. .
4. ↑  "Ursula M. Burns". BlackEntrepreneurProfile.com. 2018-06-18 அன்று மூலம் பரணிடப்பட்டது. 2014-03-08 அன்று பார்க்கப்பட்டது.
5. 1 2  Bryant, Adam (February 20, 2010). "Xerox’s New Chief Tries to Redefine Its Culture". *The New York Times*. .
6. ↑  Exxonmobil.com
7. ↑  Dow Chairman and CEO Andrew Liveris Elected Chairman, The Business Council, dow.com, October 19, 2012
8. ↑  Press Release: The Dow Chemical Company, Dow Chairman and CEO Andrew Liveris Elected Chairman, The Business Council, *யாகூ!*, October 19, 2012

மேலும் பார்க்க
--------------

* "Ursula M. Burns" பரணிடப்பட்டது 2018-06-18 at the வந்தவழி இயந்திரம், Black Entrepreneur Profile Website
* Ursula Burns பரணிடப்பட்டது 2015-02-20 at the வந்தவழி இயந்திரம் Video produced by *Makers: Women Who Make America*
**பிடிஎம் லேஅவுட் (பைரசந்த்ரா, தவாரேகேரே, மடிவாலா லேஅவுட்)** (கன்னடம்: ಬಿ ಟಿ ಎಂ ಬಡಾವಣೆ) தெற்கு பெங்களூரில் உள்ள ஓர் இடமாகும். இதனுடைய உண்மையான பெயர் **குவேபுனாகரா** ஆகும்.

இடம்
----

பெங்களூர் பன்னாட்டு வானூர்தி நிலையத்திலிருந்து சுமார் 45 கிமீ தொலைவிலும்,  பெங்களூரு நகரத் தொடருந்து நிலையத்திலிருந்து 11 கிமீ தொலைவிலும் இவ்விடம் அமைந்துள்ளது. இது வெளி வட்ட சாலை, கோரமங்கலா, ஹெச்எஸ்ஆர் லேஅவுட், பன்னெருகட்டா சாலை, ஜேபி நகர், ஜெயநகர் ஆகிய இடங்களுக்கு அருகாண்மையில் அமைந்துள்ளது.

பிடிஎம்-ல் குடியிருப்பு பகுதி

பொருளாதாரம்
-----------

நிலத்திற்கு அதிக மதிப்புள்ள வசிப்பிடங்களில் ஒன்றாக இவ்விடம் கருதப்படுகிறது. 2010இல் சுமார் 60% அளவுக்கு ஆண்டொன்றிற்கு இதன் வளர்ச்சி இருந்தது.

சுற்றுலாத்தலங்கள்
-----------------

பன்னேருகட்டா தேசியப் பூங்கா இங்கிருந்து 10 கிமீ தொலைவில் உள்ளது. மடிவாலா குளம், பெங்களூருவில் உள்ள பெரிய குளங்களில் ஒன்றாகும். இங்கு பல்வேறு வகையான அரிய பறவைகள் வருகின்றன.

கல்வி நிலையங்கள்
----------------

* இந்திய மேலாண்மை கழகம் பெங்களூரு

மருத்துவமனைகள்
--------------

* அப்போலோ மருத்துவமனை

உணவகங்கள்
---------

* அடையார் ஆனந்த பவன்
* மெக் டொனால்ட்சு

மேற்கோள்கள்
-----------

1. ↑  "Betting on the south".
2. 1 2  "BTM Layout" பரணிடப்பட்டது 2015-04-26 at the வந்தவழி இயந்திரம்.
3. ↑  "Restaurants in mtb".

வெளி இணைப்புகள்
---------------

* MyBangalore.in
* ApnaBangalore.com பரணிடப்பட்டது 2016-01-14 at the வந்தவழி இயந்திரம்
* www.inbtm.com பரணிடப்பட்டது 2016-01-09 at the வந்தவழி இயந்திரம்
* www.justobituary.com பரணிடப்பட்டது 2016-10-28 at the வந்தவழி இயந்திரம்
1855 ஆம் ஆண்டில் **நீசு** (Nees.) என்ற செருமானிய அறிஞரின் படம்
**கிறிசுடியன் காட்பிரட்டு டேனியல் நீசு வோன் சென்பெக்** (Christian Gottfried Daniel Nees von Esenbeck) பிப்ரவரி 14, 1776 – மார்ச்சு 16, 1858 என்பவர், லின்னேயசு காலத்தில் வாழ்ந்த செருமானிய தாவரவியல் அறிஞர்; இயற்கைவாதி; மருத்துவர்; விலங்கியலாளர் ஆவார். இவர் 7000 தாவரவியல் இனங்களை விவரித்துள்ளார். அவற்றில் பல, லின்னேயசும் விவரித்துள்ளார். இவருடைய சிறப்பான எழுத்தாக்கம் என்பது பூஞ்சைகள் மீதான விவரங்கள் ஆகும்.

தாவரவியல் பன்னாட்டு விதிகளின் படி, Nees von Esenbeck, Christian Gottfried Daniel என்பவரை, Nees. என்ற தாவரவியலாளர் பெயர்சுருக்கக் குறியீட்டால், மேற்கோளாகத் தாவரவியல் பெயருக்குப் பின் குறிப்பிடுவர்.

மேற்கோள்கள்
-----------

1. ↑  IPNI, *Nees von Esenbeck, Christian Gottfried Daniel* Invalid `|mode=CS1` (உதவி)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* Israel
* Belgium
* United States
* Sweden
* Latvia
* செக் குடியரசு
* ஆத்திரேலியா
* கிரேக்கம்
* நெதர்லாந்து
* போலந்து

 |
| கல்விசார் | 
* International Plant Names Index
* CiNii

 |
| கலைஞர் | 
* Te Papa (New Zealand)

 |
| மக்கள் | 
* Deutsche Biographie
* Trove

 |
| மற்றவை | 
* SNAC
* IdRef

 |
**சொராஸ்டர்** என்பவர் ஓர் ஈரானியத் தீர்க்கத்தரிசி ஆவார். இவர் சொராஸ்டிரியம் எனப்படும் சமயத்தை நிறுவியவர். இவர் நிறுவிய இச்சமயம் 2500 ஆண்டுகளுக்கு மேல் நிலைபெற்று இன்றும் இயங்கி வருகிறது. சொராஸ்டிரியர்களின் திருமறையாகிய அவெஸ்தாவின் மிகத்தொன்மையான பகுதியாகிய "கதஸ்" (Gathas) என்ற மறை நூலின் ஆசிரியரும் இவரேயாவார்.

வாழ்க்கை வரலாறு
---------------

சொராதுஸ்டிரா என்பது இவரது இயற்பெயர். இவருடைய வாழ்க்கை பற்றிய வரலாறுகள் மிகக் குறைவாகவே கிடைத்துள்ளன. இருப்பினும் தற்போதைய வடக்கு ஈரானில் கி.மு. 628 ஆம் ஆண்டில் இவர் பிறந்ததாகக் கருதப்படுகிறது. இவரது இளமைக்காலம் குறித்த செய்திகளும் கிடைக்கவில்லை.

சொராஸ்டிரா சமயம்
----------------

இவர் தமது 40 ஆம் வயதில் தாம் உருவாக்கிய சமயத்தைப் பரப்பத் தொடங்கினார். முதலில் பல எதிர்ப்புகளைச் சந்தித்த போதிலும், வடகிழக்கு ஈரானிலிருந்த ஒரு மண்டலத்தின் மன்னனாக இருந்த விஷ்டாஸ்பா என்பவரைத் தன் சமயத்தை ஏற்க வைத்து வெற்றி கண்டார். இவரே பின்பு சொராஸ்டரின் பாதுகாவலராகவும் நண்பராகவும் இருந்துள்ளார். ஈரானிய மரபு வழிச்செய்தியின் படி சொராஸ்ர் 77 வயது வரை வாழ்ந்துள்ளார். அதன்படி இவர் கி.மு. 551 இல் இறந்ததாகக் கருதப்படுகிறது.

சொராஸ்டிரா சமயத்தின் தத்துவம்
-----------------------------

அத்வைதமும் துவைதமும் இணைந்த ஓரு கலவையாகச் சொராஸ்டிரா தத்துவம் அமைந்துள்ளது. சொராஸ்டிரர் போதனைப்படி இறைவன் ஒருவனே. அதனை அவர் "அஹீரா மாஜ்டோ" என்று அழைக்கிறார். அதாவது "மெய்யறிவுப் பெருமான்" என்று பொருள். இன்றைய ஈரானிய மொழியில் இதனை "ஒர்மஜ்டு" என்று அழைக்கின்றனர். ஒரு தீய சக்தி இருப்பதாகவும சொராஸ்டிரியர்கள் நம்புகிறார்கள். இதனை அவர்கள் "அங்ரா மைன்யு" என்றழைக்கிறார்கள். இன்றைய ஈரானிய மொழியில் "அஹ்ரிமான்" என்கின்றனர்.
இந்த சக்தி தீமையினையும் பொய்மையினையும் குறிக்கிறது.

உசாத்துணை
---------

* மைக்கேல் ஹெச். ஹார்ட் எழுதிய புதிய வரலாறு படைத்தோரின் வரிசை முறை 100 பேர்
**சேத்திரி** (**Kshetri** or **Chhetri** (நேபாளி: क्षेत्री) நேபாள நாட்டில் இந்தோ-ஆரிய மொழிகள் பேசும், மலை வாழ் கஸ் இராசபுத்திர சத்திரிய இன மக்கள் ஆவார்.
சேத்திரி இன மக்கள் 1951 வரை நேபாள அரசியலிலும், இராணுவத்திலும் பெரும் பங்கு வகித்தனர்.

வரலாறு
------

காஸ் இராச்சியத்தின் படைவீரர்களான சேத்திரிகள், ஒன்றுப்பட்ட நேபாள இராச்சியத்தை நிறுவுவதற்கு ஷா வம்ச மன்னர் பிரிதிவி நாராயணன் ஷாவின், அமைச்சர்களாகவும், படைத்தலைவர்களாகவும், போர் வீரர்களாகவும் பணியாற்றியவர்கள். நேபாள இராச்சிய அரசவையில் *கஜி கலாக்* எனப்படும் பஸ்யனேத், பாண்டே, தாபா, குன்வர் மற்றும் பிஸ்தா எனும் ஐந்து முக்கிய சேத்திரி குடும்பத்தினர் அரசப் பிரமுகர்களாக இடம் பெற்றிருந்தனர்.

நேபாள அரண்மனை அரசியலில், பாண்டே மற்றும் தாபா சேத்திரிகள் தங்களுக்கிடையே அரசியல் பகைமை உணர்வுடன் செயல்பட்டனர். பாண்டேக்களுக்கு பஸ்யனேத்களும், தாபாக்களுக்கு குன்வர்களும் ஆதரவு அளித்தனர்.
இறுதியில் குன்வர்கள், தாபா குழுவின், நேபாள பிரதம அமைச்சரான மாதவர் சிங் தபாவை, 19 செப்டம்பர் 1846ல் கோத் படுகொலைகள் போது கொன்றனர். இதனால் குன்வர் குழுவின் தலைவர் ஜங் பகதூர் ராணா நேபாள இராச்சியத்தின் பரம்பரை பிரதம அமைச்சராக நியமிக்கப்பட்டார். இதனால் குன்வர் குல குடும்பத்தினர், நேபாள அரசியலில் 1951 முடிய நேபாள மன்னரை மீறி ஆதிக்கம் செலுத்தினர்.

குன்வர்கள் தங்களை பெயருக்குப் பின்னால் ராணா எனும் பட்டத்தை இட்டுக்கொண்டனர். ராணா எனில் மன்னர் எனப்பொருளாகும். பொது மக்கள் மற்றும் நேபாளி காங்கிரஸ் கட்சியின் பெரும் போராட்டங்களுக்கிடையே, 1951ல் குன்வர் எனும் ராணாக்களின் பரம்பரை ஆட்சி பறிக்கப்பட்டது. மீண்டும் நேபாளத்தில் ஷா வம்ச மன்னராட்சி நிறுவப்பட்டது.

சேத்திரிகளின் குடும்பப் பெயர்கள்
--------------------------------

அதிகாரி, வகலே, பருவால், பொக்ரா, பஸ்யனேத், பண்டாரி, பிஸ்தா, புதா, கார்க்கி, கத்ரி, குன்வர், மகத், மகாதரா, பாண்டே, புன்வர், ராணா, ரத்தோர், ரவுத், ராவல், ராயமஜ்கி, சில்வால், சுயால், தாண்டன், தாபா முதலியன.

ஒன்றிணைந்த நேபாள இராச்சியத்தை உருவாக்க பாடுபட்ட பிற சேத்திரிகள்
---------------------------------------------------------------

* சிவராம் சிங் பஸ்யனேத்சிவராம் சிங் பஸ்யனேத்
* ராமகிருஷ்ண குன்வர்ராமகிருஷ்ண குன்வர்
* மாதவர் சிங் தபா மாதவர் சிங் தபா
* 
* 
* 
* 
* சிவராம் சிங் பஸ்யனேத்சிவராம் சிங் பஸ்யனேத்
* Chhetri Rana ruler Juddha ShamsherChhetri Rana ruler Juddha Shamsher
* Chhetri Rana ruler Juddha ShamsherChhetri Rana ruler Juddha Shamsher
* a Chhetri Thapa boya Chhetri Thapa boy
* a Khadka Chhetri girla Khadka Chhetri girl
* a Chhetri Thapa man and his nephewa Chhetri Thapa man and his nephew

மேற்கோள்கள்
-----------

1. ↑  "Nepal Census 2011" (PDF).
2. ↑   *Democracy, Pluralism and Change*. .
3. ↑  Mahesh Chandra Regmi
4. ↑  Indra Adhikari
5. ↑  Bhuwan Joshi and Leo Rose Democratic Innovations in Nepal
**கார்போனியம் அயனி** *(Carbonium ion)* என்பது இணைதிறன் ஐந்தாக உள்ள கார்பன் அணுவைக் கொண்டுள்ள எந்தவொரு நேர்மின் அயனியையும் குறிப்பிடுவதாகும். பொதுவாகக் கார்போனியம் அயனி என்ற பெயர் மெத்தேனியம் (CH+  
5) வகைச் சேர்மங்களின் எளிய உறுப்பினரைக் குறிக்கப்பயன்படுகிறது. இங்கு இச்சேர்மத்தின் ஐந்து இணைதிறன்களும் ஐதரசன் அணுக்களால் நிரப்பப்பட்டுள்ளன .

மெத்தேனியத்திற்கு அடுத்த கார்போனியம் அயனியின் எளிய உறுப்பினருக்கு இரண்டு கார்பன் அணுக்கள் இருக்கின்றன. எத்தைனியம் அல்லது புரோட்டானேற்ற அசிட்டிலீன் (C  
2H+  
3) மற்றும் எத்தீனியம் (C  
2H+  
5) போன்ற அயனிகள் வழக்கமாக வேறு வகையான குடும்பங்களாக வகைப்படுத்தப்படுகின்றன. எத்தேனியம் அயனி (C  
2H+  
7) அகச்சிவப்பு நிறமாலையியல் ஆய்வுகளில் அடர்வு குறை வாயுவாக பார்க்கப்படுகிறது.

தற்பொழுது கார்பீனியம் என்றழைக்கப்படும் அயனியையே முற்கால நூல்கள் கார்போனியம் அயனி என்று அழைத்தன, வேதியியலர் சியார்சு ஆண்ட்ரூ ஓலா 1972  ஆம் ஆண்டில் தற்கால கார்போனியம் அயனிக்கான வரையறையை முன்மொழிந்தார். இவ்வரையறை பரவலாக ஏற்றுக் கொள்ளப்பட்டது. பெண்டா(டிரைபீனைல்பாசுபீன் தங்கம்(1)மெத்தேனியம் (Ph  
3PAu)  
5C+  
, என்ற அணைவுச் சேர்மம் ஒரு நிலைப்புத்தன்மை கொண்ட கார்போனியம் அயனியாக உள்ளது. சிக்மித்பவுர் மற்றும் பிறர் இந்த அணைவுச் சேர்மத்தை உருவாக்கினர்

தயாரிப்பு
---------

ஆல்க்கேன்களை மிக வலிமையான அமிலங்களுடன் சேர்த்து சூடாக்குவதன் மூலமாக கார்போனியம் அயனிகளைத் தயாரிக்க முடியும். தொழிற்சாலைகளில் பெட்ரோலியம் பிரித்தெடுத்தலின் போது முதனிலை வெப்பச் சிதைவில் இவை உருவாக்கப்படுகின்றன

மேற்கோள்கள்
-----------

1. 1 2  George Andrew Olah (1972). "Stable carbocations. CXVIII. General concept and structure of carbocations based on differentiation of trivalent (classical) carbenium ions from three-center bound penta- of tetracoordinated (nonclassical) carbonium ions. Role of carbocations in electrophilic reactions". *J. Am. Chem. Soc.* **94** (3): 808–820. doi:10.1021/ja00758a020.
2. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Carbonium ion". *Compendium of Chemical Terminology* Internet edition.
3. ↑  
 Doo Wan Boo and Yuan T. Lee (1995), "Infrared spectroscopy of the molecular hydrogen solvated carbonium ions, CH+  
5(H  
2)n (n=1–6)". J. Chem. Phys. volume 103, page 520; எஆசு:10.1063/1.470138
4. ↑  L. I. Yeh, J. M. Price, and Y. T. Lee (1989), "Infrared spectroscopy of the pentacoordinated carbonium ion C  
2H+  
7". Journal of the American Chemical Society, volume 111, pages 5591-5604. எஆசு:10.1021/ja00197a015
**இழிவான போர்** அல்லது **கீழ்த்தரமான போர்** (எசுப்பானியம்: **Guerra Sucia**, ஆங்கில மொழி: *'Dirty War'*) என்பது அர்ஜென்டினா நாட்டில் 1975 லிருந்து 1983 ஆம் ஆண்டுவரை நடைபெற்ற உள்நாட்டுப் போரின் போது நடைபெற்ற அரசு நடத்திய வன்முறை நிகழ்வுகளைக் குறிக்கிறது. புரட்சி நடவடிக்கையில் ஈடுபட்டதாகக் கூறி தம் நாட்டை சேர்ந்த மாணவர்கள், பத்திரிகையாளர்கள், மார்க்சியவாதிகள், இடதுசாரி சிந்தனையாளர்கள் மீது அர்ஜென்டின இராணுவ அரசு அறிவித்ததே இப்போராகும்.

பெயர்காரணம்
-----------

ஆங்கிலத்தில் *டர்ட்டி வார்* (Dirty War) என அழைக்கப்படும் இந்தப் போருக்கு அவ்வாறு பெயரிட்டதே அர்ஜென்டினாவின் இராணுவ ஆட்சியாளர்கள் தான். போர்க் காலத்தில் பெரிய அளவில் கிளர்ச்சியாளர்களுக்கு எதிராக அரசு கையாண்ட கொடூரமான சித்ரவதை மற்றும் கீழ்த்தரமான பிற வழிமுறைகளைக் குறிக்கும் விதமாக இவ்வாறாகப் பெயர் வழங்கப்பட்டது.

விளைவுகள்
---------

போரின் முடிவில் இறந்தவர்கள் மற்றும் காணமல் போனவர்களின் எண்ணிக்கை குறித்து இறுதியான தகவல்கள் இல்லை. இப்போரால் இன்னலுற்றவர்கள் 7,000 திலிருந்து 30,000 பேர்வரை இருக்கலாம் என கணிக்கப்பட்டுள்ளது.

வெளி இணைப்புகள்
---------------

விக்கிமீடியா பொதுவகத்தில்,  
 ***இழிவான போர்***   
என்பதின் ஊடகங்கள் உள்ளன. 


1. ↑  "Videla admitió la muerte y desaparición de "7 u 8 mil personas"". 2015-10-18 அன்று மூலம் பரணிடப்பட்டது. 2015-09-29 அன்று பார்க்கப்பட்டது.
2. ↑  "Fernández Meijide calificó de "mentira" la cifra de 30 mil desaparecidos". 2014-12-20 அன்று மூலம் பரணிடப்பட்டது. 2015-09-29 அன்று பார்க்கப்பட்டது.
**ஊரெழு** (*Urelu*) இலங்கையின் வடக்கே, யாழ்ப்பாண மாவட்டத்திலே உள்ள ஒரு ஊராகும். இது, யாழ்ப்பாணம் - பலாலி வீதியில் , உரும்பிராய்க்கு அடுத்து அமைந்துள்ளது. இதன் எல்லைகளாக புன்னாலைக்கட்டுவன், உரும்பிராய், சுன்னாகம், அச்செழு ஆகிய ஊர்கள் அமைந்துள்ளன.

பல பெருமைகளை அணிகளாகக் கொண்ட இவ்வூரானது தனைச்சூழ ஏழு ஊர்களை அரண்களாகக் கொண்டு ஊரெழு எனப்பெயர் பெற்றுள்ளது. ஊர் ஏழு மருவி ஊரெழுவானது என்பர். கிழக்கில் நீர்வேலியும் தென்பகுதியில் உரும்பிராயும், மருதனார்மடமும் மேற்கோரமாகச் சுன்னாகம், வடக்கே ஏழாலை, புன்னாலைக்கட்டுவன் வட கிழக்கில் அச்செழுவும் ஊரெழுவுடன் உறவாடி நிற்கின்றன.

செம்மண் பகுதியாகிய இது, நல்ல வளமான மண்ணையும், நல்ல நிலத்தடி நீர் வசதியையும் கொண்டுள்ள ஒரு இடமாகும். இது வலிகாமம் கிழக்கு  கோப்பாய் பிரதேச சபை பிரிவிலும் யாழ்ப்பாணம் யா/267 கிராம சேவையாளர் பிரிவிலும் உள்ளடங்கும் ஒரு கிராமம்  ஆகும். ஊரெழு வாழை, மரவள்ளிக் கிழங்கு, பல வகையான காய்கறி வகைகள் போன்றவற்றுக்குப் பெயர் பெற்றது. யாழ்ப்பாண மாவட்டத்தில் புதிய பயிர் வகைகள் அறிமுகப்படுத்தப்பட்ட காலங்களில் அவற்றைப் பயிரிடுவதில் முன்னணியில் நின்று வெற்றி பெற்ற இடங்களில் ஒன்று. யாழ்ப்பாணத்துக்கு புதிய பயிர்களான, திராட்சை, உருளைக்கிழங்கு போன்ற பயிர்கள் 1970 களிலும் 1980 களிலும் வெற்றிகரமாக இங்கே பயிரிடப்பட்டன.

தமிழீழ விடுதலைப் புலிகளின் உறுப்பினரும், சாகும் வரை உண்ணாவிரதம் இருந்து இறந்தவருமான திலீபன் இந்த ஊரைப் பிறப்பிடமாகக் கொண்டவர்.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

வெளி இணைப்புகள்
---------------

"Achchezhu, Oorezhu, Ezhuthu-madduvaa’l". TamilNet. October 12, 2012. .
மரவேலை **இழைப்பி** அல்லது **தச்சரின் வாசி** (*Float*), என்பது சாய்ந்த, தட்டையான ஒற்றை வெட்டரமாகும். இது விளிம்பு இழைப்பி, தட்டைப் பக்க இழைப்பி என இருவகைப்படும். இவை வழக்கமாக மரத் தளத்தை சீராக இழைக்கப் பயன்படும் மரவேலைக் கைக்கருவி ஆகும். இழைப்பி, வெட்டவும் தட்டையாக்கவும் சீராக்கவும் பயன்படுகிறது. எனவே இவை தளவிழைப்புக்கு மட்டுமன்றி பலவகை மரவேலைகளுக்குப் பயன்படுதலைக் காணலாம்.

இழைப்பிகளும் ஒருவகையில் அரங்களையும் தேய்ப்பரங்களையும் ஒத்தவையே. தேய்ப்பரங்கள் பருவட்டானவை. அவற்றைக் கூர்தீட்ட முடியாது. அரங்களும் கோண முகடுகளே என்பதால் இவற்றையும் கூர்தீட்ட முடியாது. இழைப்பிகள் இணையான பற்களைக் கொண்டவை. எனவே அலகின் தடிப்புக்கேற்ப இவற்றைப் பலமுறை கூர்தீட்டலாம்.

விளிம்பு இழைப்பிகள் ஆரம்பப் பற்கள் உள்ள அலகுடையவை. எனவே இவை பொதுவாக மரத்தில் ஆப்பு வடிவக் காடிவெட்டப் பயன்படுகின்றன. தட்டைப் பக்க இழைப்பிகள் அரம் அல்லது தேய்ப்பரத்தைப் போன்றது. என்றாலும் இவற்றின் வெட்டுமுனைகள் தொடர்நிலை இணையான பற்களைக் கொண்டவை.

மேற்கோள்கள்
-----------

1. ↑  "float, n. 16. b.", *Oxford English Dictionary*. 2nd. ed. 2009. CD-rom. Float here also has a sense "to flatten".
2. ↑  Rodrigueze, Mario. "Making Planemaker's Floats", *American Woodworker*. #26, May/June 1992. 23. Print.
**பியூரான் விண்கலம்** என்பது (உருசியம்: Бура́н, பஒஅ: [bʊˈran], பனிப்புயல்) வடிவமைப்பிலும் செயல்பாட்டிலும் அமெரிக்காவின் விண்ணோடத்தை ஒத்த சோவியத் யூனியனின் சுற்றுப்பாதை வாகனமாகும். 1988-ஆம் ஆண்டில் மனிதரற்ற சோதனை பறத்தலுக்கு உட்படுத்தப்பட்டது; இதன்மூலம், விண்ணுக்கு அனுப்பப்பட்ட ஒரே சோவியத் விண்ணோடமாக இது திகழ்கிறது. சோவியத் யூனியனின் பிளவுக்குப் பிறகு, 1993-ஆம் ஆண்டில் *பியூரான் விண்கல* மேம்பாட்டுத் திட்டம் நிறுத்தப்பட்டது. பியூரான் விண்கலம், சோவியத் விண்ணோடமாக கருதப்பட்டது; இதன் வானூர்தி மட்டுமே மறுபயன்பாட்டுக்கு உகந்ததாகும் (உண்மையில், மறுபடியும் இது பறத்தலுக்கு பயன்படுத்தப்படவில்லை). விண்கலத்தின் முக்கியமான பகுதி - ஒரு முறை மட்டுமே பயன்படுத்தப்படக்கூடிய சக்திவாய்ந்த ஏவூர்தி பொறி (*எனெர்ஜியா*).

பைக்கானூர் விண்வெளி ஏவுதளத்தின் விமானப் பணிமனையில் நிறுத்தப்பட்டிருந்த பியூரான் விண்கலம் (பறத்தலுக்குப் பயன்படுத்தப்பட்டது), 2002-ஆம் ஆண்டில் பணிமனை இடிந்து விழுந்ததில் முற்றிலும் சேதமானது.

குறிப்புதவிகள்
--------------

1. 1 2 3 4 5 6  "Buran". NASA. 12 November 1997. 2006-08-04 அன்று மூலம் பரணிடப்பட்டது. 2006-08-15 அன்று பார்க்கப்பட்டது.; Buran at the Wayback Machine  (*archived சனவரி 28, 2008*).
2. ↑  *Eight feared dead in Baikonur hangar collapse*, RSpaceflkight Now.
3. ↑  
"Buran". Russian Space Web. 2012-10-15. 2013-09-28 அன்று பார்க்கப்பட்டது. *2002 May 12: The flight version of the Buran orbiter is destroyed in the roof collapse at Site 112 in Baikonur.*

விக்கிமீடியா பொதுவகத்தில்,  
 ***பியூரான் (விண்கலம்)***   
என்பதின் ஊடகங்கள் உள்ளன.
தருமபுரி அகழ்வைப்பகத்தில் உள்ள அதியமான் பெருவழிக்கல்
**பெருவழி** என்பது தற்கால நெடுஞ்சாலைகளுக்கு இணையாக ஒப்பாக அமையாவிடினும், பழந்தமிழகத்தின் போக்குவரத்து தேவையை நிறைவு செய்யும் வகையில் அமைந்த சாலைகளாகும் அக்காலத் தமிழகத்தில் போக்குவரத்திற்கு வணிகர்களும், மக்களும் பயன்படுத்திய சாலைகள் ஆகும்.
தமிழகத்து பெருவழிகள் பெரும்பாலும் ஆறுகளை ஒட்டியே சென்றன. கண்ணகி வையைக்கரை வழியாக சென்றாள் என்ற சிலப்பதிகாரக் கூற்று இதை உறுதிப்படுத்தும்.

பெருவழிகள் சென்ற ஊர்கள்
-----------------------

காஞ்சிபுரத்திலிருந்து பூனா வரையில் ஒன்றும், கள்ளிக்கோட்டையிலிருந்து இராமேசுவரம்வரை ஒன்றும், கோவாவிலிருந்து தஞ்சாவூர், நாகை வரை ஒன்றும் என பண்டை நாளில் பெருவழிகள் சென்றதாக கூறுவர். இவை மட்டுமின்றி *தட்சிணப் பெருவழி* என்ற பெருவழியானாது காஷ்மீரையும், கன்னியாகுமரியையும் இணைக்கும் விதத்தில் இருந்ததென்பர், இப்பெருவழி மகதத்தையும் கன்னியா குமரியையும் இணைத்தது என்ற கருத்தும் உள்ளது.

பெருவழிகளின் பெயர்கள்
---------------------

சங்க காலத்துக்குப் பின் அரசாண்ட பல்லவ, பாண்டிய, சோழ, விசயநகர, நாயக்க மன்னர்களின் கல்வெட்டுகளில் கோயில்களுக்கும், பிராமணர்களுக்கும் அளிக்கப்பட்ட கொடை நிலங்களுக்கும், ஊர்களுக்கும் எல்லை கூறும்போது பல பெருவழிகளும், இட்டுநெறிகளும் காட்டப்பட்டுள்ளன. மன்னர்கள், அரசமாதேவியர் பெயரில் பல பெருவழிகள் இருந்துள்ளன. அவற்றில்சில

* வீரநாராயணன் பெருவழி
* ஆதன் பெருவழி
* சேரனை மேற்கொண்ட சோழன் பெருவழி
* சோழமாதேவிப் பெருவழி
* இராசமகேந்திரன் பெருவழி
* இராசகேசரி பெருவழி
* அதியமான் பெருவழி
* மகதேசன் பெருவழி
* தஞ்சாவூர்ப் பெருவழிகள்
* வடுகப் பெருவழி
* கொங்கப்பெருவழி

குறிப்புகள்
-----------

1. ↑  "உலகிற்கே வழிகாட்டும் பண்டை தமிழகத்தின் மைல்கற்கள் - ஒரு சுவாரஸ்ய பயணம்!". *கட்டுரை*. தினமணி. 20 ஏப்ரல் 2017. 18 மே 2017 அன்று பார்க்கப்பட்டது.
2. ↑  ஐந்தாம் உலகத் தமிழ் மாநாடு,விழாமலர்,மதுரை,1981,பக் 388-389
சீனா உலகின் மிகத் தொன்மையான தொடர்ச்சியான நாகரீகத்தையும் மொழியையும் உடைய தேசம் ஆகும். உலகின் ஐந்தில் ஒரு பகுதியினர் சீனாவில் வசிக்கின்றனர் (~1.3 பில்லியன்), சீன மொழியைப் பயன்படுத்துகின்றனர். காகிதம், compass, வெடிமருந்து, நூல் பதிப்பு நுட்பம் உட்பட பல்வேறு நுட்ப கண்டுபிடுப்புகளை சீனா உலகத்துக்கு தந்துள்ளது. இன்று சீனா உலகில் ஒரு வல்லரசாக பொருளாதார வளர்ச்சி பெற்று வருகிறது. சீனாவை, சீன மக்களை, சீன மொழியை, பண்பாட்டை, தொழில்நுட்பத்தை அறிந்து கொள்வது இன்றைய உலகமயமாதல் சூழலில் அவசியமாகிறது. 

  

மேற்குலகு, இஸ்லாமிய நாகரிகம், தொற்காசியா ஆகியவற்றுடன் தமிழர்கள் நீண்ட காலமாக விரிவான தொடர்புகளையும் புரிதல்களையும் கொண்டவர்கள். ஆபிரிக்கா, உருசியா ஆகியவற்றுடனான தொடர்பும் குறிப்பிடத்தக்கது. ஆனால் தமிழருக்கும் சீனருக்குமான தொடர்பு அவ்வளவு விரிபானது இல்லை. மலேசியா, சிங்கப்பூர் போன்ற சீனர்கள் பெருந் தொகையில் வாழும் நாடுகளில் தமிழர்கள் வாழ்ந்தாலும், தமிழருக்கும் சீன நாகரித்துக்குமான தொடர்பு விரிவாக தமிழில் ஆவணப்படுத்தப்பட வில்லை. உருசிய மொழியிலுருந்து தமிழுக்கு வந்த படைப்புகளுடன் ஒப்புடுகையில் சீனத்தில் இருந்து தமிழுக்கு வந்த படைப்புகள் மிகக் குறைவு. உலகமயமாதல் சூழல் இந்த நிலையைச் சற்று மாற்றி வருகின்றது எனலாம். எடுத்துக்காட்டாக சீன வானொலி நிலையம் (தமிழ்) மூலமாக சீன மக்களே தமிழ் மக்களுடன் புரிந்துணர்வை மேம்படுத்த முனைகிறார்கள். 

  

தமிழ் விக்கிப்பீடியா பல்வேறு துறைகள் சார் தகவல்களை தொகுத்து தர விழைகிறது. அதன் நீட்சியாக சீனா தொடர்பானா பல்வேறு தகவல்களையும் இது தொகுக்கிறது. இந்த செயற்பாட்டில் இப்போதைக்கு எமது தகவல்களை ஆங்கிலம் மூலமாகவே பெறுகிறோம். இருப்பினும் **பெயர்களை, சில கருத்துக்களை சீன மூலத்தில் இருந்து இயன்றவரை அப்படியே பெறுவதுவே தகும். குறிப்பாக சீனப் பெயர்களை தமிழில் மொழி பெயர்க்கும் பொழுது ஆங்கில ஒலிப்பியல் முறையில் அல்லது வழக்கத்தில் இருந்து எடுத்தாளாமல் சீன மூலத்தில் இருந்து எடுத்தாளுவதே சிறப்பு. அதை சீரிய முறையில் ஒழுங்கமைக்க நாம் எமக்கு சில வழிகாட்டல்களை உருவாக்குவது அவசியமாகிறது. அதன் முதற்கட்டத்தைத் தொகுக்க இந்த பக்கம் பயன்படும்.**

மொழிபெயர்ப்பு உதவி தேவை
-----------------------

* en:Hukou

இவற்றையும் பாக்க
----------------

* பேச்சு:டங் சியாவுபிங்
* சீன மொழி
* சீன எழுத்துமுறை
* சீன வேர் எழுத்துக்கள்
* பின்யின்
* தமிழ் சீனம் இலக்கண ஒப்பீட்டு அட்டவணை
* சீன இயல் தலைப்புகள் பட்டியல்
* உலக நாகரிகங்கள் அட்டவணை
* சீனப் பெயர்
ஐதரசன் அணுவின் நிறமாலை வரிசை
இலத்திரன் ஏதாவது ஒரு உயரிய ஆற்றல் மட்டத்திலிருந்து சிறிய ஆற்றல் மட்டத்திற்கு குதிக்கும் போது அவ்விரு ஆற்றல் மட்டங்களின் ஆற்றல் வித்தியாசம் ஒரு குறிப்பிட்ட அதிர்வெண் கொண்ட அலையாக வெளிப்படும். இது அனைத்து அணுக்களுக்களும் பொருந்தும். இதை முதன் முதலில் நீல் போர் அணுக்களின் அமைப்பு பற்றிய அவரின் கோட்பாடுகளில் கூறியிருந்தார். ஐதரசன் (*hydrogen*) அணுவின் ஆரத்தையும் கணக்கிட்டார். மேலும் ஐதரசன் அணுவின் ஆற்றலைக் கணக்கிடுவதற்கான ஒரு சமன்பாட்டையும் கொடுத்தார்.

இந்த ஐதரசன் அணுவின் நிறமாலை வரிசை (*Hydrogen spectral series*) பல வகை படும். அவற்றுள் ஐந்து பின்வருமாறு:

* லைமன் வரிசை -ஏதாவது ஒருஆற்றல் மட்டத்திலிருந்து முதல் ஆற்றல் மட்டத்திற்கு குதித்தல்
* பாமர் வரிசை -ஏதாவது ஒரு ஆற்றல் மட்டத்திலிருந்து இரண்டாம் ஆற்றல் மட்டத்திற்கு குதித்தல்
* பஸ்டன் வரிசை -ஏதாவது ஒரு ஆற்றல் மட்டத்திலிருந்து மூன்றாம் ஆற்றல் மட்டத்திற்கு குதித்தல்
* ப்ரகட் வரிசை -ஏதாவது ஒரு ஆற்றல் மட்டத்திலிருந்து நான்காம் ஆற்றல் மட்டத்திற்கு குதித்தல்
* ப-புந்து (fபண்ட்) வரிசை -ஏதாவது ஒரு ஆற்றல் மட்டத்திலிருந்து ஐந்தாம் ஆற்றல் மட்டத்திற்கு குதித்தல்

அனைத்து வரிசைகளும் ரிட்பெர்க் சமன்பாட்டை (*Rydberg formula*) பின்பற்றும்.

ரீட்பெர்க் சமன்பாடு
-------------------

{\displaystyle {v}=R\left({1 \over {n\_{1}}^{2}}-{1 \over {n\_{2}}^{2}}\right)}
{\displaystyle {v}} என்பது அலையெண்
{\displaystyle R} என்பது ரீட்பெர்க் மாறிலி (1.09737×107 m−1)
{\displaystyle n\_{1}} என்பது எடுத்துக்கொண்ட சிறிய ஆற்றல் மட்ட எண்
{\displaystyle n\_{2}}என்பது எடுத்துக்கொண்ட பெரிய ஆற்றல் மட்ட எண்

மேற்கோள்கள்
-----------

1. ↑  Bohr, Niels (1985), "Rydberg's discovery of the spectral laws", in Kalckar, J. (ed.), *N. Bohr: Collected Works*, **10**, Amsterdam: North-Holland Publ. pp. 373–9
2. ↑  Mohr, Peter J.; Taylor, Barry N.; Newell, David B. (2008). "CODATA Recommended Values of the Fundamental Physical Constants: 2006". *Committee on Data for Science and Technology (CODATA)* **80** (2): 633. doi:10.1103/RevModPhys.80.633. Bibcode: 2008RvMP...80..633M. .
**பெர் ஒலோப் ஹல்த்** (2 ஜூன் 1943 - 26 பிப்ரவரி 2015)என்பவர் ஒரு  ஸ்வீடிஷ் வானியல் துகள் இயற்பியலாளர்

ஹல்த் ஸ்டாக்ஹோமில் வளர்ந்தார். அவர் ஸ்டாக்ஹோம் பல்கலைக்கழகத்தில் 1976 ஆம் ஆண்டில் துகள் இயற்பியல் துறையில் முனைவர் பட்டம் பெற்றார். பின்னர் அவர் பல ஆண்டுகள் அதே பல்கலைக்கழகத்தில் பரிசோதனை வானியல் துகள் இயற்பியல் பேராசிரியராக இயற்பியல் துறையில் தலைமை வகித்தார். ஹில்ட் ஜெனீவாவில் CERN இல் பணியாற்றினார் மற்றும் தென் துருவத்தில் உள்ள AMANDA திட்டத்தில் துருவ பனிப்பகுதியில் இருந்து நியூட்ரினோக்களைப் பற்றி படித்தறிவதில் முக்கிய ஐரோப்பிய பங்கேற்பாளர்களில் ஒருவராக செயல்பட்டார்.  2001 முதல் 2005 வரை இதன் செய்தி தொடர்பாளர் ஆக செயல்பட்டார்.

ஹல்த் 2004 இல் ராயல் ஸ்வீடிஷ் அகாடமி ஆஃப் சயின்ஸ் இயற்பியல் வகுப்பின் உறுப்பினராக ஆனார். அவர் ராயல் அகாடமி கல்விக் குழுவின் தலைவராகவும் 2013 ஆம் ஆண்டில் ஸ்வீடனில் இலாப நோக்கற்ற சுயாதீனமான முதன்மை மற்றும் உயர்நிலை பள்ளிகளுக்கான தேசிய தடை யை செயல்படுத்துவதில் ஒரு முக்கிய விமர்சகர் ஆகவும் செயல்பட்டார்..

அவர் ஃபெரோனிங்கென் வெட்டன்ஸ்காப் மற்றும் ஃபோல்க்பிட்னிங்கின் ." தி ஸ்வீடிஷ் ஸ்கெப்டிக்ஸ் "சங்கத்தின் செயல் உறுப்பினராக இருந்தார், மேலும் 
1988 முதல் 1998 வரை இவ்வமைப்பின் தலைவராக பணியாற்றினார்.

பெர் ஓலோப் ஹல்த் சமூக ஜனநாயக அரசியல்வாதி மற்றும் ஸ்டாக்ஹோம் நகரசபையின் முன்னாள் ஆணையர் மாட்ஸ் ஹல்த்தின் மூத்த சகோதரர் ஆவார்.

மேற்கோள்கள்
-----------

1. ↑  Stockholms universitet: Ett nytt fönster mot universum பரணிடப்பட்டது 2007-12-10 at the வந்தவழி இயந்திரம், 12 September 2005
2. ↑  "Kungl". 2015-02-27 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
3. ↑  Svenska Dagbladet: Sätt stopp för vinstuttag i skolan, 27 March 2013
4. ↑  Dagens Arena: *"Det fria skolvalet underminerar läraryrkets status"* 27 March 2013
**புதுக்கோம்பை அரங்கசிவன் கோயில்** தமிழ்நாட்டில் நாமக்கல் மாவட்டம், புதுக்கோம்பை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் 18 நூற்றாண்டைச் சேர்ந்தது கொல்லிமலையை சேர்ந்த மலையாள கவுண்டர் (குனுத்திரிய குலம்)சமூகதை சேர்ந்தவர் இங்கு குடியிருந்தனர் அப்போது அவர்கள் இந்த தெய்வத்தை கண்டு பூசை பண்ண தொடங்கினர் அவர்கள் 5 தலைமுறையாக பூசை செய்து வருகின்றனர் மிகவும் சக்திவாய்ந்த தெய்வம் .[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பிட்டின் இந்தியா சட்டம்** (*Pitt's India Act*) அல்லது **கிழக்கிந்திய நிறுவனச் சட்டம், 1784** என்பது பெரிய பிரித்தானிய இராச்சியத்தின் நாடாளுமன்றத்தால் 1784 இல் இயற்றப்பட்ட ஒரு சட்டம். இந்தியத் துணைகண்டத்தில் |கிழக்கிந்திய கம்பெனி ஆட்சியையும் நடவடிக்கைகளையும் பிரித்தானிய அரசின் கட்டுப்பாட்டில் கொண்டு வருவதற்காக இது இயற்றப்பட்டது. இச்சட்டம், இந்தியாவில் கிழக்கிந்தியக் கம்பனியின் கட்டுப்பாட்டில் இருந்த பகுதிகளை கம்பனியும் பிரித்தானிய அரசும் கூட்டாக நிருவாகம் செய்ய ஒரு கட்டுப்பாட்டு வாரியத்தை அமைத்தது.

1773 இல் கிழக்கிந்திய நிறுவனம் தனக்கேற்பட்ட நிதிப்பற்றாக்குறையைப் போக்க பிரித்தானிய அரசின் உதவியை நாடியது. இந்தியாவிலிருந்த நிறுவன அதிகாரிகளிடையே ஊழல் மலிந்திருந்த காரணத்தால், நிதி உதவி செய்வதற்கு நிபந்தனையாக, நிறுவனச் செயல்பாடுகளை மேற்பார்வையிட ஒரு சட்டத்தை பிரித்தானிய அரசு ஏற்படுத்தியது. 1773 மேற்பார்வைச் சட்டம் (*Regulating Act of 1773*) என்றழைக்கப்பட்ட அச்சட்டம் தோல்வியடைந்தது. நிறுவனச் செயல்பாடுகளில் காணப்பட்ட முறைகேடுகளையும் ஊழலையும் அதனால் தடுக்க முடியவில்லை. இச்சட்டத்தின் குறைபாடுகளைத் தீர்க்க 1784 இல் பிரித்தானியப் பிரதமர் வில்லியம் பிட் 1784 இல் ஒரு புதிய சட்டத்தை இயற்றினார்.

1784 கிழக்கிந்திய நிறுவனச் சட்டத்தின் படி ஒரு நிருவாக வாரியம் உருவாக்கப்பட்டது. அது மொத்தம் ஆறு உறுப்பினர்களைக் கொண்டிருந்தது. அவர்களில் இருவர் அரசினால் நியமிக்கப்பட்டனர். எஞ்சிய நாலு பேர், பிரிவி கவுன்சிலின் உறுப்பினர்களில் இருந்து தேர்ந்தெடுக்கப்பட்டனர். வாரியத்தின் தலைவர், கிழக்கிந்திய நிறுவன விவகார அமைச்சர் போன்று செயல்பட்டார். நிறுவனத்தின் இராணுவ, குடிசார், வருவாய்சார் செயல்பாடுகள் அனைத்தும் இவ்வாரியத்தின் கட்டுப்பாட்டில் வந்தன. மேலும் இச்சட்டம் நிறுவனத்தின் நிருவாகக் குழு உறுப்பினர் எண்ணிக்கையை மூன்றாகக் குறைத்தது. மும்பை மற்றும் சென்னை மாகாணங்களில் ஆளுனர்கள் தன்னிச்சையாகச் செயல்படும் உரிமையை இழந்தனர். கொல்கத்தா மாகாண ஆளுனரின் மேற்பார்வையில் செயல்படத் தொடங்கினர். கல்கத்தா இந்தியாவில் கிழக்கிந்திய நிறுவனத்தின் கட்டுப்பாட்டில் இருந்த பகுதிகளின் நிருவாகத் தலைநகராகச் செயல்படத் தொடங்கியது.

மேற்கோள்கள்
-----------

1. ↑  The Pitt’s India Act (1784)

* Nilakanta Sastri, K.A.; Srinivasachari (2000). *Advanced History of India*. New Delhi: Allied Publishers Ltd.
* "The Pitt's Act". 2006-05-14 அன்று மூலம் பரணிடப்பட்டது. 2006-06-26 அன்று பார்க்கப்பட்டது.

வெளி இணைப்புகள்
---------------

* Pitt's India Act - East India Company Rule காணொளி]
**பிட்டொரென்ட்** (bittorrent) பீர்-பீர் (peer to peer) முறையில் கோப்புக்க்ளைப் பரிமாறும் ஏற்றுக் கொள்ளபபட்ட ஓர் வழிமுறையாகும் இது பிரான் ஹொகீனின் (Bran Cohean) உருவாக்கம் ஆகும். **பிட்டொரென்ட்** ஆனது விலையுயர்ந்த சேவர்கள் மற்றும் அதிவேக இணைப்பு வசதிகளிற்கான கூடுதற் கட்டணங்களை எதிர்பார்க்காது இம்முறையில் மிகப்பெரும் கோப்புக்களை பரிமாறப் பயன்படுகின்றது. காஷ்லாஜிக்கின் கருத்துப் படி 35% வீதமான நெரிசல்கள் இவ்வகையான கோப்புப் பரிமாற்றத்தினாலேயே ஏற்படுகின்றது.

**பிட்டொரென்ட்** மென்பொருளானது பைத்தொன் (Phyton) கணினி நிரலாக்கல் மொழியில் எழுதப்பட்டது. இதன் 4.0 ஆம் பதிப்பிற்கமைய இதன் மூல நிரலானது **பிட்ரொரண்ட் திறந்த மூல நிரல் அனுமதி** (ஜபர் திறந்த மூலநிரலின் சற்றே மாற்றியமைக்கப்பட்ட அனுமதி). இதனுடன் ஒத்தியங்கும் பல கிளையண்டகள் பல்வேறு மொழிகளிலும் பல்வேறு இயங்கு தளங்களிற்கும் அமைக்கப்பட்டுள்ளன.

**பிட்டொரென்ட்** கிளையண்ட்கள் யாவும் பிட்ரொறண்டின் அனுமதிபெற்ற கோப்புப் பரிமாற்றல் முறையை ஆதரிக்கின்றன.

டொரண்ட்ட்களை (ரொரண்ட்களை) உருவாகுதலும் வெளியிடுதலும்
====================================================

கோப்பு ஒன்றினையோ அல்லது பல்வேறு கோபுக்களையோ பரிமாறுவதற்கு முதலில் கிளையண்டானது முதலில் ரொரண்ட் கோப்பொன்றினை உருவாக்குதல் வேண்டும். ஒவ்வொரு ரொரண்டும் மெற்றா தகவலைக் கொண்டிருக்கும். அதில் பகிரப்படும் கோப்புபற்றிய விவரம் மற்றும் முதலாவது நகலைத் தரும் கணினியின் விவரம் ஆகியவற்றை சேகரிக்கும்.

டொரண்ட்டுகளைப் (ரொரண்டைப்) பதிவிறக்கம் செய்து கோப்புக்களைப் பரிமாறுதல்
----------------------------------------------------------------------

இணைய்த்தளத்தில் இருந்து உலாவியூடாக பதிவிறக்கம் செய்து பின்னர் பிட்டொரெண்ட் (பிட்ரொரண்ட்) வருகையர் (கிளையண்ட், client) மூலம் திறக்கலாம். திறக்கப்பட்டவுடன் பிட்டொரண்ட் (பிட்ரொரண்ட்) கிளையண்ட் ஆனது தொடர்வி (தொடரொட்டி?) (டிராக்கர், tracker) உடன் தொடர்பை ஏற்படுத்திக் கொள்ளும்.

பிட்டொரண்ட்டின் (பிட்ரொரண்டின்) முறையான (உத்தியோகபூர்வப்) பயன்பாடுகள்
---------------------------------------------------------------------

சொந்தக் கோப்புக்களை பிட்ரொரண்ட் ஊடாக விநியோகிப்போர் கூடிவருகின்றது.

### மென்பொருட்கள்

அநேகமாக திறந்த மூல மென்பொருட்கள் மற்றும் இலவச மென்பொருட்கள் **பிட்டொரண்ட்' *(*பிட்ரொரண்ட்**) ஊடாக விநியோகிக்கப் படுகின்றன. இதனால் இம் மென்பொருட்கள் கிடைகும் சாத்தியக் கூற்றினை அதிகரிப்பதோடு கணினி வன்பொருட்கள் மற்றும் இணைய இணைப்பிற்கான கட்டணங்கள் குறைவடைகின்றன. உதாரணமாக சண் மைக்ரோ சிஸ்டத்தின் ஓப்பன் ஆபீஸ் (ஓப்பிண் ஆபீஸ்), மற்றும் லினக்ஸ் விநியோகங்களான பெடோரா, உபுண்டு மாதிரமன்றி இக் கிளையண்ட்களையும் (வருகையர்களையும்) இதேமுறையில் வழங்கி (விநியோகித்து) வருகின்றனர்.

### கணினி விளையாட்டுக்கள்

 சில பிட்ரொரண்ட் முறையில் கிடைக்கின்றது.

### திரைப்படங்கள்

Warner Brothers Entertainment தமது திரைப்படங்களை பிட்ரொரண்ட் முறையில் விநியோகிக்த் திட்டமிட்டுள்ளனர்.

வெளியிணைப்புக்கள்
-----------------

* உத்தியோகபூர்வ பிட்ரொரண்ட் இணையத்தளம் பரணிடப்பட்டது 2006-07-07 at the வந்தவழி இயந்திரம்
* பிட்ரொறண்ட் தமிழாக்கம்
[*தொடர்பிழந்த இணைப்பு*]
**ஜேடன் கிறிஸ்டோபர் சைர் சிமித்** (ஆங்கில மொழி: *Jaden Christopher Syre Smith*) (பிறப்பு: சூலை 8, 1998) என்பவர் அமெரிக்க நாட்டு சொல்லிசையாளர், நடிகர் மற்றும் பாடகர் ஆவார். இவர் இதுவரையிலும் கிராமி விருது, இரண்டு நாகிப் பட விருதுகள் மற்றும் ஒரு எம்பயர் விருதுக்கான பரிந்துரைகளில் யூடியூப் கிரியேட்டர் விருது, எம் டிவி திரைப்பட விருது, பெட் விருது மற்றும் இளம் கலைஞர் விருது உள்ளிட்ட பல்வேறு பாராட்டுகளைப் பெற்றுள்ளார்.

இவர் 2006 ஆம் ஆண்டு இவரது தந்தை மற்றும் நடிகர் வில் சிமித் என்பவருடன் இணைந்து த பேர்சுயிட் ஒப் கப்பினஸ் என்ற படத்தின் மூலம் குழந்தை நட்சத்திரமாக அறிமுகமானார். அதை தொடர்ந்து 2013 ஆம் ஆண்டில் ஆஃப்டர் ஏர்த் என்ற படத்திலும் இணைந்து நடித்துள்ளார்.

ஆரம்பகால வாழ்க்கை
-----------------

இவர் சூலை 8, 1998 ஆம் ஆண்டில் கமாலிபு, கலிபோர்னியாவில் பிரபல நடிகர் வில் சிமித் மற்றும் நடிகை ஜடா பிங்கெட் சிமித் ஆகியோருக்கு மகனாக பிறந்தார். இவருக்கு வில்லோ சிமித் என்ற ஒரு தங்கையும், 'டிரே சிமித்' என்ற ஒரு மூத்த அரை சகோதரரும் உண்டு.

திரைப்பட வாழ்க்கை
-----------------

இவர் 2006 இல் தனது தந்தை வில் சிமித் வுடன் சேர்ந்து த பேர்சுயிட் ஒப் கப்பினஸ் என்ற திரைப்படத்தில் நடித்தார். இந்த திரைப்படத்தில் நடித்ததற்காக 2007 எம்டிவி திரைப்பட விருதை வென்றார். அதை தொடர்ந்து 2008 ஆம் ஆண்டு 'த டே தி எர்த் ஸ்டுட் ஸ்டில்' என்ற திரைப்படத்தில் நடித்தார், இந்த திரைப்படம் 1951 ஆம் ஆண்டு வெளியான 'த டே தி எர்த் ஸ்டுட் ஸ்டில்' என்ற திரைப்படத்தின் மறுதயாரிப்பு ஆகும்.

2010 ஆம் ஆண்டு நடிகர் ஜாக்கி சான் உடன் சேர்ந்து 'த கராத்தே கிட்' என்ற திரைப்படத்தில் நடித்தார். மே 2013 இல் மீண்டும் இவரது தந்தை வில் சிமித் வுடன் சேர்ந்து ஆஃப்டர் ஏர்த் என்ற படத்தில் நடித்தார். இந்த திரைப்படத்தை எம். நைட் ஷியாமளன் இயக்கியுள்ளார்.

திரைப்படங்கள்
-------------

* 2002: மென் இன் ப்ளாக் II
* 2006: த பேர்சுயிட் ஒப் கப்பினஸ்
* 2008: த டே த எர்த் ஸ்டுட் ஸ்டில்
* 2010: த கராத்தே கிட்
* 2011: ஜஸ்டின் பிபர்: நெவர் சே நெவர்
* 2013: ஆஃப்டர் ஏர்த்

தொலைக்காட்சி
------------

* 2003-2004: ஆல் ஒப் Us
* 2008: த சூட் லைஃப் ஆப் ஜேக் & கோடி

இசை வீடியோக்கள்
---------------

* 2008: அலீசியா கீசு - சூப்பர் பெண்
* 2010: வில்லோ ஸ்மித்
* 2013: மேலோடிக் சோடிக்

மேற்கோள்கள்
-----------

1. ↑  "Jaden Smith Biography" பரணிடப்பட்டது சூன் 17, 2014 at the வந்தவழி இயந்திரம். Biography. Retrieved June 1, 2014.
2. ↑  The Associated Press (June 29, 2009). "Today in History". *Seattle Times*. .
3. ↑  "Willow Smith Biography" பரணிடப்பட்டது சனவரி 25, 2016 at the வந்தவழி இயந்திரம். The Biography Channel Retrieved June 1, 2014.
4. ↑  Goldstein, Sasha (November 11, 2013). "Will Smith and Jada Pinkett Smith get touchy in Las Vegas as cheating rumors swirl" பரணிடப்பட்டது நவம்பர் 26, 2013 at the வந்தவழி இயந்திரம். Daily News (New York).
5. ↑  "Jackie Chan praises kung fu of Will Smith's son". Associated Press. .
6. ↑  Fox, Erin (November 11, 2008). "Jaden Smith to Take On *Karate Kid* Redo" பரணிடப்பட்டது சூன் 10, 2009 at the வந்தவழி இயந்திரம். *TV Guide*.

வெளி இணைப்புகள்
---------------

* ஐ.எம்.டி.பி இணையத்தளத்தில் ஜேடன் சிமித்